CELEX: 62007CA0404
Language: sl
Date: 2008-10-09 00:00:00
Title: Zadeva C-404/07: Sodba Sodišča (tretji senat) z dne 9. oktobra 2008 (predlog za sprejetje predhodne odločbe Fővárosi Bíróság – Republika Madžarska) – Kazenski postopek na podlagi zasebne tožbe Győrgyja Katza proti Istvánu Rolandu Sósu (Policijsko in pravosodno sodelovanje v kazenskih zadevah – Okvirni sklep 2001/220/PNZ – Položaj žrtev v kazenskem postopku – Zasebni tožilec namesto državnega tožilca – Izjava žrtve kot priče)

22.11.2008   
            
            
               SL
            
            
               Uradni list Evropske unije
            
            
               C 301/11
            
         Sodba Sodišča (tretji senat) z dne 9. oktobra 2008 (predlog za sprejetje predhodne odločbe Fővárosi Bíróság – Republika Madžarska) – Kazenski postopek na podlagi zasebne tožbe Győrgyja Katza proti Istvánu Rolandu Sósu
   (Zadeva C-404/07) (1)
   
   (Policijsko in pravosodno sodelovanje v kazenskih zadevah - Okvirni sklep 2001/220/PNZ - Položaj žrtev v kazenskem postopku - Zasebni tožilec namesto državnega tožilca - Izjava žrtve kot priče)
   (2008/C 301/20)
   Jezik postopka: madžarščina
   Predložitveno sodišče
   Fővárosi Bíróság
   Stranki v kazenskem postopku v glavni stvari
   
      Tožeča stranka: Győrgy Katz
   
      Tožena stranka: István Roland Sós
   Predmet
   Predlog za sprejetje predhodne odločbe – Fővárosi Bíróság – Razlaga členov 2 in 3 Okvirnega sklepa Sveta 2001/220/PNZ z dne 15. marca 2001 o položaju žrtev v kazenskem postopku – Nacionalna ureditev, ki izključuje možnost pričanja žrtve v kazenskem postopku, ki ga je uvedla ta žrtev kot nadomestni zasebni tožilec.
   Izrek
   Člena 2 in 3 Okvirnega sklepa Sveta 2001/220/PNZ z dne 15. marca 2001 o položaju žrtev v kazenskem postopku je treba razlagati tako, da nacionalnega sodišča ne zavezujeta, da žrtvam kaznivega dejanja dovoli, da se jih zasliši kot priče v postopku na podlagi nadomestne zasebne tožbe, kot je postopek v zadevi v glavni stvari. Vendar je treba žrtvam, če nimajo take možnosti, omogočiti, da podajo izjavo, ki se jo lahko upošteva kot dokaz.
   
      (1)  UL C 283, 24.11.2007.